钦定古今图书集成/历象汇编/庶征典/第106卷 > 董仲舒春秋繁露 > 《王道通》
## 钦定古今图书集成/历象汇编/庶征典/第106卷 > 董仲舒春秋繁露 > 《王道通》

“人主立于生杀之位，与天共持变化之势，物莫不应
天化。天地之化如四时所好之风，出则为煖气，而有
生于俗；所恶之风，出则为凊气，而有杀于俗；喜则有
暑气，而有养长也；怒则为寒气，而有闭塞也。人主以
好恶喜怒变俗习”，而天以煖清寒暑，化草木喜乐。时
而当则岁美，不时而妄则岁恶，天地人主一也。然则
人主之好恶喜怒，乃天之煖凊寒暑也，不可不审其处而出也。当暑而寒，当寒而暑，必为恶岁也；人主当
喜而怒，当怒而喜，必为乱世矣。是故人主之大守，在
于谨藏而禁内，使好恶喜怒必当义乃出，若煖凊寒
暑之必当其时乃发也。